stanford-oval/wikipedia huggingface dataset:
Sääjärvi (järvi)
Vesistösuhteet

Järvi kuuluu Kokemäenjoen vesistössä Vanajan reitin valuma-alueella Sääjärvenojan valuma-alueeseen, johon järvi kuuluu. Järven vedenpinnan korkeus on 99,7 metriä mpy. Haitinlahteen laskee Hanhilionoja, joka tuo ojitettujen soiden kuivatusvesiä sekä Hanhilion vedet. Huhmarinsaaren ja Leitulankärjen väliin laskee Sahakoskenojan kaksi joensuuta ja joka on Kesijärven laskuoja. Lontviikinlahden pohjukkaan laskee Käkilammin laskuoja, johon on johdettu myös Pilliniityn- ja Lontviikinkorven ojien kuivatusojat. Ojien mukana kulkevat muutaman pelto-ojan vedet. Järven oma laskuoja on Sääjärvenoja.
Historiaa

Vuoden 1962 peruskartan rantaviiva seuraa laajempaa reittiä kuin nykyään. Silloin oli järvenä monet nykyisin avosuona olevat rannan osat ja järvellä oli yksitoista saarta, joista useimmat ovat maatuneet kiinni rantaan. Järvelle on selvästi toimitettu järvenlasku vuoden 1962 ja 1979 karttojen painamisen välissä.
Aiheesta muualla

Pajunen, Hannu: Järvisedimentit kuiva-aineen ja hiilen varastona.  (Tutkimusraportti 160)  Espoo:  Geologinen tutkimuskeskus, 2004.  ISBN 951-690-894-2.  ISSN 0781-4240.  Teoksen verkkoversio (PDF) (viitattu 29.10.2022).
(35.8)
The Children in the House

| The Children in the House |
| --- | --- |

Ohjaaja:  Chester M. Franklin Sidney Franklin
Käsikirjoittaja:  Roy Somerville
Pääosat:  Norma Talmadge
Valmistustiedot
Valmistusmaa:   Yhdysvallat
Tuotantoyhtiö:  Fine Arts Film Company
Ensi-ilta:   30. huhtikuuta 1916
Kesto:  50 minuuttia
Alkuperäiskieli:  mykkä (välitekstit englanniksi)
Aiheesta muualla
IMDb 
AllMovie
Infobox OKNimi-testi OK: 
The Children in the House on vuonna 1916 ensi-iltansa saanut Chester M. Franklinin ja Sidney Franklinin ohjaama yhdysvaltalainen mykkä melodraama, jonka pääosassa on Norma Talmadge.
The Children in the House -elokuvan käsikirjoituksen laati Roy Somerville, ja se kuvattiin Kalifornian Los Angelesin Hollywoodissa sijaitsevilla tuotantoyhtiö Fine Arts Film Companyn studioilla Sunset Boulevardin varrella. The Children in the House sai ensi-iltansa Yhdysvalloissa 30. huhtikuuta vuonna 1916. Elokuvan Yhdysvaltain teatterilevityksestä vastasi Triangle Film Corporation.
The Children in the House on säilynyt kokonaisena nykypäivään asti, ja se on julkaistu VHS:lle ja DVD:lle. Elokuvasta on julkaistu DVD-versiot vuosina 2006, 2010 ja 2011. Lisäksi elokuvan kopiota säilytetään George Eastman House -museossa ja Los Angelesin Kalifornian yliopistossa.
Juoni

Cora valitsee rahan rakkauden sijaan. Hän avioituu varakkaan pankinjohtajan pojan Arthur Vincentin kanssa nuoruuden ensirakkauden Charles Brownin sijasta. Aviopari saa kaksi lasta, mutta vaimo ja lapset eivät saa Arthuria irti kabareetanssija Jane Courtenaysta, jonka kanssa hän viettää suurimman osan ajastaan. Cora viettää paljon aikaa lastensa, sisarensa ja hänen aviomiehensä (Charles Brownin veli) kanssa, ja toivoo naineensa paremman aviomiehen. Pian Janen taloudelliset vaatimukset Arthurille alkavat tulla kohtuuttomiksi, ja Arthur alkaa suunnitella muutamien ystäviensä kanssa pankkiryöstöä isänsä pankkiin. Pankkiryöstön jälkeen todisteet viittaavat Charlesiin, joka toimii pankin kassanhoitajana. Viimein poliisi nappaa oikeat ryöstäjät, ja Arthur kuolee takaa-ajon yhteydessä. Lopulta Cora tajuaa virheensä, että miksei hän avioitunut Charlesin kanssa ennen Arthurin kuvioihin astumista, ja kaksikko palaa yhteen.
Näyttelijät

| 0 | 1 | 2 |
| --- | --- | --- |
|  Norma Talmadge  | … |  Cora Vincent   |
|  Alice Wilson  | … |  Alice   |
|  Jewel Carmen  | … |  Jane Courtenay   |
|  William Hinckley  | … |  Charles Brown   |
|  W. E. Lawrence  | … |  Fred Brown   |
|  George C. Pearce  | … |  Jasper Vincent   |
|  Eugene Pallette  | … |  Arthur Vincent   |
|  Walter Long  | … |  Al Fellowes   |
|  A. D. Blake  | … |  Gaffey   |
|  Georgie Stone  | … |  lapsi   |
|  Violet Radcliffe  | … |  lapsi   |
|  "Baby" Carmen De Rue  | … |  lapsi   |
|  Francis Carpenter  | … |  lapsi   |
|  Ninon Fovieri  | … |  lapsi   |
Aiheesta muualla

The Children in the House Internet Movie Databasessa (englanniksi)
The Children in the House AllMoviessa. (englanniksi)
The Children in the House Silent era -sivustolla (englanniksi)
The Children in the House TCM Movie Databasessa (englanniksi)
The Chosen Ones

| The Chosen Ones Stratovarius |
| --- | --- | --- |

Kokoelmalevyn tiedot
 Äänitetty : 1991–1998
 Julkaistu: 16. marraskuuta 1999
 Tuottaja(t): Timo Tolkki
 Tyylilaji: power metal
 Kesto: 77.53
 Levy-yhtiö: T & T
Listasijoitukset
  Suomen virallinen lista: 7.
Stratovariuksen muut julkaisut
| Destiny 1998 | The Chosen Ones 1999 | Infinite 2000 |
The Chosen Ones on power metal -yhtye Stratovariuksen kokoelma-albumi vuodelta 1999. Levy sisältää myös kappaleita ajalta, jolloin Timo Tolkki toimi laulajana.
Kappaleet

Black Diamond – 5.41
Twilight Time – 5.52
Father Time – 5.05
The Hands of Time – 5.37
Dream With Me – 5.14
Paradise – 4.28
Out of the Shadows – 4.11
Forever – 3.09
Full Moon – 4.33
Kiss of Judas – 5.50
S.O.S. – 4.19
Dreamspace – 6.00
Against the Wind – 3.49
Speed of Light – 3.08
4000 Rainy Nights – 5.51
Will the Sun Rise? – 5.06
Arvostelut

Soundi:
Aiheesta muualla

The Chosen Ones Discogsissa. (englanniksi)
Albumi The Chosen Ones Encyclopaedia Metallum -sivustolla (englanniksi)
Tytti Suojanen

Tytti Talvikki Suojanen (23. huhtikuuta 1969 Turku – 11. syyskuuta 2021 Tampere) oli suomalainen tekniseen viestintään erikoistunut tutkija ja yliopistonlehtori.
Koulutus ja työura

Suojanen kouluttautui ja teki työuransa Tampereen yliopistossa. Hän valmistui filosofian maisteriksi vuonna 1997, pääaineenaan käännöstiede. Hän työskenteli useita vuosia projektitutkijana ja suoritti lisensiaatin tutkinnon teknisen viestinnän aihepiiristä vuonna 2000. Vuodesta 2003 Suojanen vastasi vakituisesti teknisen viestinnän opetuksesta Tampereen yliopistossa. Suojanen väitteli vuonna 2018.
Suojanen työskenteli myös freelance-kääntäjänä työkielinään suomi ja englanti. Hän harjoitti pioneeritutkimusta teknisen viestinnän alalla ja toimi teknisen viestinnän ja käännöstieteen rajapinnoilla. Suojasen työ toi myös kansainvälistä tunnustusta suomalaiselle teknisen viestinnän koulutukselle.
Suojanen työskenteli kuolemaansa asti Tampereen yliopistossa.
Tutkimus- ja opetustyö

Suojasen tutkimusintresseihin kuuluivat teknisen viestinnän historia, käyttöohje genrenä, minimalismi, käytettävyys ja käyttäjäkeskeinen kääntäminen. Hänen väitöskirjansa (2018) käsitteli käyttäjien ja kirjoittajien vuorovaikutusta suomalaisessa teknisessä dokumentaatiossa vuodesta 1945 vuoteen 1995 ja käyttöohjegenren muutosta osana suomalaista yhteiskuntaa ja kielenkäyttöä. Teos oli ensimmäinen suomenkielinen teknisen viestinnän alaan kuuluva väitöskirja. Kaisa Koskisen ja Tiina Tuomisen kanssa Suojanen loi käyttäjäkeskeisen kääntämisen mallin.
Vuonna 1997 Tampereen yliopistossa käynnistyi Suojasen suunnittelema ja luotsaama teknisen viestinnän erikoistumisopintokokonaisuus. Teknisen viestinnän opinnoissa avainasemassa ovat työelämälähtöisyys ja yritysyhteistyö. Suojanen loi ja ylläpiti merkittävällä tavalla yritysyhteistyön ja työharjoitteluiden mahdollistavaa sidosryhmäverkostoa. Teknisen viestinnän erikoistumisopinnot on vuoteen 2019 mennessä suorittanut noin 350 opiskelijaa.
Tunnustukset

Vuonna 2015 Tytti Suojanen sai arvostetun TCEurope Honours Award -palkinnon tunnustuksena teknisen viestinnän hyväksi tekemästään työstä. Vuonna 2016 Suojanen sai Suomen Valkoisen Ruusun ritarimerkin tunnustuksena teknisen viestinnän tutkimuksen ja opetuksen parissa tekemästään merkittävästä työstä. Vuonna 2020 Suojanen palkittiin Suomen kääntäjien ja tulkkien liiton Tiedon helmi -palkinnolla elämäntyöstään ja opetusansioistaan teknisen viestinnän ja kääntäjäkoulutuksen innovatiivisena uudistajana. Suomen teknisen viestinnän yhdistys STVY perusti Tytti Suojanen -muistopalkinnon kunnioittamaan Suojasen elämäntyötä kannustamalla teknisen viestinnän alan kehittäjiä ja edistäjiä: ensimmäinen palkinto jaettiin vuonna 2021.
Julkaisuja

Suojanen Tytti Suomalaista teknistä viestintää : Sinä- ja me-asenne kotoistamisstrategioina kodinkoneiden käyttöohjeissa 1945–1995.
Suojanen Tytti, Koskinen Kaisa, Tuominen Tiina. User-Centered Translation. Routledge 2015.
Aiheesta muualla

The Changing Translatorial Landscape. (Plural Multidisciplinary research centre for languages and cultures)
Tekninen viestintä (Arkistoitu – Internet Archive). (Suomen teknisen viestinnän yhdistys ry).
TCEurope Honours Award (Arkistoitu – Internet Archive). (tc-europe.org).
Tytti Suojasen muistokirjoitus Helsingin Sanomissa
Tian Qing

| Tian Qing> 田卿 |
| --- | --- |
 Tian vuonna 2013
Henkilötiedot
Syntynyt: 19. elokuuta 1986 (ikä 38) Anhua, Yiyang
Kansalaisuus:   Kiina
Sulkapalloilija
Pituus:  168 cm
Paino:  63 kg
Kätisyys:  Oikea
| Mitalit> Maa:   Kiina.Naisten sulkapallo. Olympialaiset  | Mitalit> Maa:   Kiina.Naisten sulkapallo. Olympialaiset  | Mitalit> Maa:   Kiina.Naisten sulkapallo. Olympialaiset  | Maa:   Kiina> Naisten sulkapallo. |
| --- | --- | --- | --- |
|  Kultaa | Lontoo 2012 | Kaksinpeli |  |
| MM-kilpailut  | MM-kilpailut  | MM-kilpailut  |  |
|  Kultaa | Kööpenhamina 2014 | Nelinpeli |  |
|  Kultaa | Jakarta 2015 | Nelinpeli |  |
|  Hopeaa | Lontoo 2011 | Nelinpeli |  |
|  Pronssia | Guangzhou 2013 | Nelinpeli |  |
Tian Qing (kiin. 田卿, s. 19. elokuuta 1986 Anhua, Yiyang) on kiinalainen entinen sulkapalloilija, olympiavoittaja ja maailmanmestari.
Tian osallistui urallaan kertaalleen olympialaisiin, kun hän pelasi naisten nelinpelissä Lontoon olympialaisissa. Hänen parinsa oli Zhao Yunlei. He voittivat alkulohkossaan hongkongilaiset Poon Lok Yanin ja Tse Ying Suetin sekä japanilaiset Miyuki Maedan ja Satoko Suetsuna. Vaikka he hävisivät tanskalaispari Christinna Pedersen-Kamilla Rytter Juhlille, he pääsivät pudotuspeleihin. Puolivälierissä he voittivat taiwanilaiset Cheng Wen-hsingin ja Chien Yu-chinin. Välierissä kiinalaiset voittivat venäläiset Nina Vislovan ja Valeria Sorokinan. Loppuottelussa Tian ja Zhao voittivat japanilaiset Mizuki Fujiin ja Reika Kakiiwa erin 2–0.
Tianilla on myös kaksi maailmanmestaruutta. Nämä ovat naisten nelinpelistä vuosilta 2014 ja 2015. Hänellä on myös MM-hopeaa vuodelta 2011 ja pronssia vuodelta 2013. Hänellä on myös kaksi Aasian-mestaruutta, yki EM-hopea ja kaksi EM-pronssia.
Tian ilmoitti lopettavansa kilpauransa syyskuussa 2016. Uransa jälkeen hän on työskennellyt Hunanin sulkapalloilun parissa.
Aiheesta muualla

Kuvia tai muita tiedostoja aiheesta Tian Qing Wikimedia Commonsissa
Tamara Abalde

Abalde vuonna 2019
Tamara Abalde (s. 6. helmikuuta 1989 Vigo) on espanjalainen koripalloilija. 185-senttinen Abalde oli mukana Espanjan olympiajoukkueessa Pekingin kesäolympialaisissa 2008. Espanja selvisi kisoissa neljännesvälieriin. Abalde edustaa seuratasolla espanjalaista Rivas Ecópolisia. Hän opiskeli ja pelasi vuoden yhdysvaltalaisessa Lamarin yliopistossa ja aloitti uransa Celta Vigourbanin joukkueessa 15-vuotiaana.
Aiheesta muualla

Abalden ottelustatistiikkaa Eurobasketin tietokannassa
The Last Encore

| The Last Encore Kayak |
| --- | --- | --- |

Studioalbumin tiedot
 Äänitetty : Touko-heinäkuussa 1976
 Julkaistu: 1976, uusintapainos 2002
 Tuottaja(t): Kayak
 Tyylilaji: progressiivinen rock
 Kesto: 80.21
 Levy-yhtiö: Mercury (alkuperäinen LP), Universal (2002-painos)
Kayakin muut julkaisut
| Royal Bed Bouncer (1975) | The Last Encore (1976) | Starlight Dancer (1977) |
The Last Encore on hollantilaisen progressiivista rockia soittavan Kayak-yhtyeen neljäs studioalbumi. Se julkaistiin alun perin vuonna 1976 ja CD:nä vuonna 1995, josta tehtiin vielä uusintapainos vuonna 2002.
Kappaleet "Still My Heart Cries For You" ja "Do You Care" julkaistiin Hollannissa myös singleinä.
Albumin valmistumisen jälkeen alkuperäisjäsen ja rumpali Pim Koopman lähti yhtyeestä ja palasi siihen vasta 1999.
Kappaleet

"Back To The Front" (Scherpenzeel/Slager) - 4:30
"Nothingness" (Scherpenzeel) - 3:56
"Love Of A Victim" (Koopman) - 2:49
"Land On The Water" (Koopman) - 2:27
"The Last Encore" (Scherpenzeel) - 3:59
"Do You Care" (Koopman) - 2:48
"Still My Heart Cries For You" (Koopman) - 4:32
"Relics From A Distant Age" (Scherpenzeel) - 4:54
"Love Me Tonight / Get On Board" (Scherpenzeel) - 2:40
"Evocation" (Koopman) - 3:49
"Raid Your Own House" (Scherpenzeel) - 3:35
"Well Done" (Koopman) - 0:53
Muusikot

Ton Scherpenzeel - kosketinsoittimet, laulu, harmonikka, kontrabasso
Pim Koopman - rummut, lyömäsoittimet, marimba, piano, laulu
Max Werner - laulu, lyömäsoittimet, mellotroni
Bert Veldkamp - basso, kontrabasso, saxofoni, sitra, laulu
Johan Slager - kitara, laulu
The Late Late Show with Craig Ferguson

| The Late Late Show with Craig Ferguson |
| --- | --- |

Tyyli:  Keskusteluohjelma Komedia
Kestoaika:  39-40 minuuttia
Luoja(t):  David Letterman Peter Lassally
Pääosissa:  Craig Ferguson
Alkuperämaa:   Yhdysvallat
Alkuperäiskieli:  englanti
Verkko:  CBS
Esitetty:  3. tammikuuta 2005 – 19. joulukuuta 2014
Jaksoja:  2 058 kpl
Tuotanto
Tuottaja(t):  Michael Naidus
Ohjaaja(t):  Tim Mancinelli Brian McAloon (2005–2012)
Käsikirjoittaja(t):  Jonathan Morano Ted Mulkerin Lynn Ferguson Philip McGrade Joe O'Brien Bob Oschack  John Reynolds Ben Stout Tom Straw Joe Strazzulo Craig Ferguson
Tuotantoyhtiö(t):  CBS
Edeltäjä:  The Late Late Show with Craig Kilborn
Seuraaja:  The Late Late Show with James Corden
Palkinnot
Voitetut:  Peabody Award, 2009
Aiheesta muualla
Virallinen sivusto
IMDb 
The Late Late Show with Craig Ferguson oli yhdysvaltalainen myöhäisillan keskusteluohjelma, jota juonsi skotlantilais-amerikkalainen Craig Ferguson. The Late Late Show'ta esitettiin CBS-kanavalla Fergusonin johdolla tammikuusta 2005 lähtien joulukuuhun 2014 asti. The Late Late Show'lla ei ollut omaa housebändiä, mikä on harvinaista yhdysvaltalaisissa myöhäisillan keskusteluohjelmista.
Huhtikuun 28. päivän lähetyksessä vuonna 2014 Ferguson ilmoitti jättävänsä ohjelman vuoden loppuun mennessä. Sarjan viimeinen jakso hänen juontamanaan esitettiin 19. joulukuuta 2014. Tämä jälkeen sarjaa jatkettiin vierailevien juontajien kanssa. Sarjan uusi vakituinen juontaja James Corden aloitti oman versionsa talk show’sta maaliskuun 2015 lopulla.
Aiheesta muualla

Sarjan virallinen sivusto (englanniksi)
The Gits

The Gits oli yhdysvaltalainen punk rock -yhtye. Se toimi vuosina 1986-1993.
The Gits perustettiin Yellow Springsissä, Ohiossa, mutta se siirtyi vuonna 1989 Seattleen. Yhtye hajosi laulaja Mia Zapatan kuoltua 1993, mutta muutamia sen levytyksiä on julkaistu vielä tämän jälkeen.
Jäsenet

Mia Zapata - laulu
Joe Spleen - kitara
Steve Moriarty - rummut
Matt Dresdner - basso
Diskografia

Frenching the Bully (1992)
Enter: The Conquering Chicken (1993)
Kings and Queens (1996) - äänitetty 1988
Seafish Louisville (2000) - aiemmin julkaisematonta materiaalia ja uudelleenmiksauksia / -masterointeja
Aiheesta muualla

Viralliset sivut (englanniksi)
Tavastia

Tavastia on Hämeen uuslatinankielinen nimi ja voi tarkoittaa ainakin seuraavia:
Hämeen historiallinen maakunta
Kanta-Hämeen maakunta
Tavastia-klubi, rock-klubi Helsingissä
Ammattiopisto Tavastia, ammattioppilaitos Hämeenlinnassa
Tavastia ry, Helsingin yliopiston Hämäläis-Osakunnan seniorijärjestö
2512 Tavastia, asteroidi.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Tavastia”, voi hakea sivunnimihaulla, laajalla sivunnimihaulla tai tekstihaulla.
Teo Takala

| Mitalit | Mitalit | Mitalit |  |
| --- | --- | --- | --- |
|  Teo Takala kesälajien Universiadeissa Italian Napolissa vuonna 2019. |  Teo Takala kesälajien Universiadeissa Italian Napolissa vuonna 2019. |  Teo Takala kesälajien Universiadeissa Italian Napolissa vuonna 2019. |  |
Maa:   Suomi
Miesten yleisurheilu
| Universiadit  | Universiadit  | Universiadit  |  |
|  Pronssia | Napoli 2019 | keihäänheitto |  |
Teo Takala (s. 6. kesäkuuta 1994) on suomalainen keihäänheittäjä. Hänen seuransa on IF Raseborg ja hänen valmentajanaan on toiminut vuodesta 2017 Leo Pusa, sitä ennen Mikael Kullberg. Takalan ennätys on Janakkalassa 22. heinäkuuta 2022 heitetty 80,85 metriä.
Taustaa

Takalan keihäsura alkoi Inkoon heittokarnevaaleilla 2005 ja sai tuulta purjeisiin kaksi vuotta myöhemmin hänen osallistuttuaan Pihtiputaan keihäskarnevaaleille ensimmäisen kerran. Takala liittyi tammikuussa 2009 Leo Pusan Pajulahden urheiluopistolla rehtoroimaan ”Keihäs Kohti Lontoota 2012” -projektiin, jossa valmennusvastuun Pusan kanssa jakoi maailmanmestari Kimmo Kinnunen. Projektin myötä Takala keskittyi kokonaan keihäänheittoon luopuen monipuolisen kuntopohjan antaneista jalkapallosta, maastohiihdosta ja suunnistuksesta.  Projekti päättyi joulukuussa 2012.
Erilaisista heittokäden, tukijalan ja keskivartalon loukkaantumista kärsinyt heittäjä on käynyt läpi useita kirurgisia toimenpiteitä ensimmäisinä aikuistensarjan vuosinaan.
Saavutuksia

Takalan paras saavutus nuorten sarjoissa oli 14. elokuuta 2011 Jyväskylässä  heitetty M17-sarjan SM-hopea tuloksella 74,23 m. Samana vuonna Takala edusti Suomea nuorten M17-Suomi–Ruotsi-maaottelussa Espoon Leppävaarassa ja sijoittui toiseksi tuloksella 72,54 m. Molemmat tulokset Takala teki ikätasoon kuuluvalla 700 g:n keihäällä.
Takala heitti 22. heinäkuuta 2018 Kalevan kisoissa Jyväskylässä SM-pronssia silloisella ennätyksellään 76,94 m. Vantaan Myyrmäessä 25. toukokuussa 2019 Takala paransi ennätystään ”Kultainen Keihäs” -kisassa lukemiin 77,97 m ja sijoittui sillä neljänneksi.
Heinäkuussa 2019 Takala osallistui Italian Napolissa järjestettyihin kesälajien Universiadeihin, joissa hän sijoittui miesten keihäässä neljänneksi sekä karsinnassa että alun perin myös loppukilpailussa tuloksin 75,93 m ja 77,79 m. Sittemmin hän nousi pronssille Andrian Mardaren dopingkäryn vuoksi.
Takala ylitti 80 metriä ensimmäisen kerran 22. heinäkuuta 2022 Janakkalassa heitettyään 80,85 metriä.
Kehitys 800 g:n keihäällä

| 0 | 1 | 2 | 3 | 4 |
| --- | --- | --- | --- | --- |
| 60,96 | Toukokuun k | Helsinki/V | 24.5. | 2012 |
| 64,67 | Telefon g | Raasepori/K | 7.6. | 2012 |
| 67,31 | Karn | Pihtipudas | 14.6. | 2012 |
| 70,72 | Karn | Pihtipudas | 25.6. | 2015 |
| 71,05 | Klaukk.k | Nurmijärvi | 5.9. | 2015 |
| 73,47 | Sem | Helsinki/Pu | 20.9. | 2015 |
| 73,73 | Heitto-ott | Raasepori/K | 27.9. | 2015 |
| 74,63 | Jyväsk.g | Jyväskylä | 22.6. | 2016 |
| 75,15 | ka | Virrat | 5.7. | 2017 |
| 76,94 | SM | Jyväskylä | 22.7. | 2018 |
| 77,97 | Kultainen k | Vantaa/M | 25.5. | 2019 |
| 78,73 | Äänekoski g | Äänekoski | 28.7. | 2021 |
| 80,85 | Janakkala-kisat | Janakkala | 22.7. | 2022 |
Aiheesta muualla

Teo Takala. Euroopan yleisurheiluliitto
Teo Takala Kansainvälinen yleisurheiluliitto. (englanniksi)
Teo Takala Jyväskylän Kalevan Kisoissa vuonna 2018.
The Voice (Yhdysvallat) (10. tuotantokausi)

| The Voice 10>  tuotantokausi |
| --- | --- |
 10. tuotantokauden voittaja Alisan Porter.
Tyyli:  Tosi-tv
Kestoaika:  60-120 min
Pääosissa:  Juontajat: Carson Daly Tuomarit: Adam Levine Christina Aguilera Pharrell Williams Blake Shelton
Alkuperämaa:  Yhdysvallat
Alkuperäiskieli:  englanti
Verkko:   NBC
Esitetty:  29. helmikuuta 2016 – 24. toukokuuta 2016
Jaksoja:  28
The Voicen kymmenes tuotantokausi esitettiin Yhdysvalloissa NBC-kanavalla 29. helmikuuta – 24. toukokuuta 2016. Ohjelman tuomareina toimivat Adam Levine, Christina Aguilera, Blake Shelton, Pharrell Williams, ja sen juonsi Carson Daly.
Kilpailun voittajaksi selviytyi 35-vuotias Alisan Porter. Hän sai palkinnoksi levytyssopimuksen Universal Republic Recordsin kanssa. Porterin mentorina kilpailussa toimi Christina Aguilera.
Teo Sorri

Teo Sorri (14. helmikuuta 1930 Valtimo – 20. toukokuuta 2015) oli suomalainen Oulussa asunut kirjailija ja ammattiupseeri.
Henkilötietoja

Valtimolla syntynyt Teo Kalle Kalervo Sorri kävi keskikoulun ja suoritti opistoupseeritutkinnon. Kapteeni evp. Sorri oli paitsi kirjailija, myös freelance -toimittaja. Hän oli Kainuun Isa Asp -seuran varapuheenjohtaja, Pohjois-Suomen Historiallinen Yhdistyksen jäsen, Pohjois-Pohjanmaan Sotaveteraanien lehtitoimikunnan jäsen sekä Oulun Kansallisen Kulttuuriseuran hallituksen jäsen. Vuosina 2005-2008 hän toimi Suomen Tietokirjailijat -yhdistyksen Oulun nimistötoimikunnan puheenjohtajana. Sorri kirjoitti juttuja päivä-, paikallis-, kaupunki-, ammatti-, erä- ja joululehtiin. Hän oli varsin tuottelias omakustanteiden julkaisija, hänen 17. teoksensa ilmestyi syksyllä 2012.
Teoksia

Nuuskakairan tarinoita, (1990).
Nuuskakairan tarinoita 2, (1991).
Silmälleen haudattu: kertomus Rovan Äijästä, Ratasjärven noidasta 1800-luvulta, (1994).
Taavetti ja Koljatti ja muita tarinoita Nuuskakairasta, Yliperältä ja metsänkin takaa, (1996).
Karhukuusikoissa ja lohiapajilla Sallan Lapissa, (1998).
Vienalainen pilvilinna. Jännittävä tapahtumasarja itsenäisyyttä tavoittelevassa Vienan Karjalassa 1920, (2001).
Ossi - huutolaispoika ja veteraani, (2003).
Nuuskakairan tarinoita 3, (2004).
Tarinoiden Syöte, (2007).
Kappisaappaat, (2008).
Syötteen poluilta ja polkujen varsilta, (2009).
Neljän sodan veteraani, (2012).
Mukana julkaisuissa

Kansa taisteli - miehet kertovat -lehden Isänmaa pelastui -kokoelma, (1990).
Jatuli 22, (1992). Kemin Kotiseutu- ja museoyhdistys. Keisarintie: matkailuvaltti Kemi-Keminmaa-Torniolle?, ss. 112-132.
Jatuli 23, (1994). Kemin kotiseutu- ja museoyhdistys. Hyvä lukija -osio.
Katselmus yli pyytöjen -teos, (1995).
Jatuli 24, (1996). Kemin kotiseutu- ja museoyhdistys.  Valmarinniemen mamssellimyllyn tarina, ss. 208-214.
Kotiseutuni Keminmaa, (1998). Toim. Marja Partanen, Liisa Kähkönen ja Teo Sorri.
Sutela Pauli: Kemissä, Peräpohjolassa ja Lapissa sotavuosina 1939-1945. Koottu Pauli Sutelan kirjoituksista, (1993). Toim. Teo Sorri. Kemin kotiseutu- ja museoyhdistys.
Aiheesta muualla

Otteita Tarinoiden Syöte -teoksesta (Arkistoitu – Internet Archive) (Kirjastovirma, Viitattu 24.11.2012)
Three Wise Girls

| Three Wise Girls |
| --- | --- |
 Elokuvan juliste
Ohjaaja:  William Beaudine
Käsikirjoittaja:  Agnes Christine Johnston Robert Riskin
Perustuu:  Wilson Collisonin tarinaan
Kuvaaja:  Ted Tetzlaff
Pääosat:  Jean Harlow  Mae Clarke Walter Byron
Valmistustiedot
Valmistusmaa:   Yhdysvallat
Tuotantoyhtiö:  Columbia Pictures
Levittäjä:  Columbia Pictures
Ensi-ilta:  Yhdysvallat: 11. tammikuuta 1932 9. helmikuuta 1932
Kesto:  68 minuuttia
Alkuperäiskieli:  englanti
Aiheesta muualla
IMDb 
AllMovie
Infobox OKNimi-testi OK: 
Three Wise Girls on vuonna 1932 valmistunut William Beaudinen ohjaama yhdysvaltalainen komediaelokuva, jonka pääosissa ovat Jean Harlow, Mae Clarke ja Walter Byron. Elokuvan käsikirjoittivat Agnes Christine Johnston ja Robert Riskin Wilson Collisonin tarinan Blonde Baby pohjalta. Three Wise Girls on mustavalkoinen ja 68 minuutin, eli tunnin ja 8 minuutin mittainen. Elokuva sai ensi-iltansa Yhdysvalloissa 9. helmikuuta vuonna 1932. Tuotantoyhtiönä oli Columbia Pictures.
Juoni

Three Wise Girls kertoo nuoresta naisesta nimeltään Cassie (Harlow), joka on saapunut New Yorkiin ja rupeaa malliksi, jossa myös hänen ystävänsä Gladys (Clarke) työskentelee. Hän rakastuu varakkaaseen nuoreen Jerryyn (Walter), joka on jo naimisissa. Gladysilla on sama ongelma miehensä, Phelpsin (Thomas) kanssa.
Näyttelijät

| 0 | 1 | 2 |
| --- | --- | --- |
|   Jean Harlow   | … |   Cassie Barnes    |
|   Mae Clarke   | … |   Gladys Kane   |
|   Walter Byron   | … |   Jerry Dexter    |
|   Marie Prevost   | … |   Dot    |
|   Natalie Moorhead   | … |   Ruth    |
|   Jameson Thomas   | … |   Phelps   |
|   Lucy Beaumont   | … |   Cassien äiti   |
|   Kathrin Clare Ward   | … |   Rouva Kane    |
|   Robert Dudley   | … |   Lem    |
|   Marcia Harris   | … |   Landlady    |
|   Walter Miller   | … |   Kaupan manageri   |
|   Armand Kaliz   | … |   Andre   |